Selve Küstrin nevnes første gangen som by i et dokument fra 1232. Bydelen Kietz oppstod først som en selvstendig bosetting for de slaviske undersåtter til borgherren og de arbeidet ved Küstrins slott. Den middelalderske forstaden ved dette navn lå imidlertid i indre bys sørøstre del på den nåværende polske siden, men ble på 1500-tallet flyttet til vestre bredd av Oder da Küstrins festningsverk ble utbygdt. Denne by ble i 1930 innkorporert i byen Küstrin og kom da sammen med bydelen Lange Vorstadt på den vestre Odersiden å danne den administrative bydelen Küstrin-Kietz.